ang anyo ng dulaan ay masimbuyo; punongpuno, at sa entrada general sa mga daanan ay maraming tao ang nakikitang nakatayo, nagkakahirap sa pagtataas ng ulo makasilip man lamang sa pagitan ng isang liig at isang tainga. ang mga palkong walang takip, na ang karamihan ay puno ng mga babai, ay nag aanyong pangnan ng bulaklak, na ang mga talulot ay pinagagalaw ng mahinang simuy (ang tinutukoy namin ay ang mga pamaypay) at dooy naghuhumbahan ang libo libong hayophayupan. sa dahilang may mga bulaklak na masasarap matitindi ang amoy, mga bulaklak na pumapatay at mga bulaklak na nakaaaliw, sa mga pangnan ng ating dulaan ay nasasamyo rin ang mga gayong amoy, nakadidingig ng mga salitaan, usapan, mga salitang sumisigid at ngumangatngat.